Wojerecy tuchwilu rjany wobraz skića. Na njón su mnozy ludźo čakali. Poněčim so w měsće nad Čornym Halštrowom zaso zwučena normalita zadobywa, kaž do pandemije.
Wojerecy (SiR/SN). Ludźo su zbožowni, lětnje zwoblečeni woni na terasach kofejownjow lód lizaja. We wětřiku widźa zmawowace so pisane banery na Cyrkwinskej hasy, skedźbnjace na lětuši staroměšćanski bulwar. Na torhošću leža na stólcach zawki, a słónčniki škitaja hosći před sapacymi słónčnymi pruhami. W kofejowni „Schoko & Luise“ dołho njetraje a hollywoodska čumpjel je runje tak wobsadźena kaž jónkrótnje popisane sydła na naměsće před domom. Rjad zarjadowanjow pod nawodom Wojerowskeho citymanagementa wotměwa so hižo štwórty króć a traje lětsa hač do 19. septembra.
szl_Latn szl_Latn